Bente Lund Jacobsen

Bente Lund Jacobsen (født 1963) er en norsk næringslivsleder og tidligere eldreombud. I 2023 ble hun ansatt som daglig leder i Global Aquaculture Tech Hub (GATH).

Bente Lund Jacobsen var i en tiårsperiode leder i Mørenot-konsernet. Fra 2018 var hun administrerende direktør i Næringsforeningen Ålesundregionen.

I februar 2020 ble hun beskikket som Norges første eldreombud. Regjeringen Støre besluttet å legge ned Eldreombudet, som var et statlig forvaltningsorgan opprettet under regjeringen Solberg, med virkning fra 1. juli 2023. I mars 2023 ble Lund Jacobsen ansatt som daglig leder i GATH, med tiltredelse fra 1. august 2023. GATH er en interesseorganisasjon for private foretak i havbruksnæringen.

Referanser 

Norske næringslivsledere
Norske ombudsmenn